Il-manuskritt tal-poeżija li qiegħda tidher hawn taħt, ''Bebbux Abjad''. Fitirxa wiesgħa ddur bejn Għajn Tuffieħa Tħaddar u l-kenn tal-Ġnejna, tfuħ, dellija, Hemm taż-Żinġier ix-Xagħra, mergħa xħiħa Ta' bhejjem, imġewħin: fejn tal-Lippija It-Torri jgħasses waħdu l-medda sħiħa Ta' l-ilmijiet tal-baħar kaħlanija. Jekk tħares fil-Punent dehra sabiħa Tfiġġlek quddiem għajnejk mgħammxin bid-dija. Iżda jekk tħares qrib, bejn il-blajtiet Indaf tax-Xagħra, tilmaħ il-bebbux Abjad, jinħabb, ibejjet, nislu jkattar: Saqaf li jkennu7 Ajru, sħab, smewwiet; Żina ta' daru7 Sagħtar u lellux; Kobor jew ċokon hawn lil Alla jħabbar. Mġgarr, 6-I2-60